DA Den Europæiske Unions Tidende L 315/19

KOMMISSIONENS GENNEMFØRELSESAFGØRELSE

af 30. oktober 2014

om bekræftelse eller ændring af de gennemsnitlige specifikke CO2-emissioner og specifikke emissionsmål for fabrikanter af nye lette erhvervskøretøjer for kalenderåret 2013 i medfør af Europa-Parlamentets og Rådets forordning (EU) nr. 510/2011

(meddelt under nummer C(2014) 7863)

(Kun den engelske, den franske, den italienske, den nederlandske, den polske, den portugisiske, den svenske og den tyske udgave er autentiske)

(2014/769/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 510/2011 af 11. maj 2011 om fastsættelse af præstationsnormer for nye lette erhvervskøretøjers emissioner inden for Unionens integrerede tilgang til nedbringelse af CO2-emissionerne fra personbiler og lette erhvervskøretøjer (1), særlig artikel 8, stk. 6, og artikel 10, stk. 1, og

ud fra følgende betragtninger:

(1) Kommissionen skal i henhold til artikel 8, stk. 6, i forordning (EU) nr. 510/2011 hvert år bekræfte eller ændre de gennemsnitlige specifikke CO2-emissioner og specifikke emissionsmål for fabrikanter af nye lette erhvervskøretøjer i Unionen. På dette grundlag skal Kommissionen fastslå, om fabrikanter og pooler af fabrikanter, som er dannet i overensstemmelse med forordningens artikel 7, stk. 1, har overholdt de specifikke emissionsmål, der er fastsat for dem i henhold til samme forordnings artikel 4.

(2) For kalenderårene 2012 og 2013 er de specifikke emissionsmål ikke bindende, og Kommissionen bør derfor beregne retningsgivende mål. Da de pågældende mål vil tjene som indikatorer for fabrikanterne af den indsats, der kræves for at nå de bindende mål i 2014, er det hensigtsmæssigt at bestemme fabrikanternes gennemsnitlige specifikke CO2-emissioner for 2012 og 2013 i overensstemmelse med de krav, der er fastsat i artikel 4, tredje afsnit, i forordning (EU) nr. 510/2011, og kun tage hensyn til 70 % af hver fabrikants nye lette erhvervskøretøjer, der er registreret det pågældende år.

(3) De detaljerede data, der skal anvendes til beregningen af de gennemsnitlige specifikke CO2-emissioner og de specifikke emissionsmål, er fastsat i bilag II, del A, punkt 1, til forordning (EU) nr. 510/2011 og er baseret på medlemsstaternes registreringer af nye lette erhvervskøretøjer.

(4) Hvis de lette erhvervskøretøjer er typegodkendt i en trinvis proces, er det fastsat i bilag II, del B, punkt 7, i forordning (EU) nr. 510/2011, at fabrikanten af basiskøretøjet tildeles det færdigopbyggede køretøjs CO2-emissioner. I afventning af anvendelse pr. 1. januar 2014 af proceduren til bestemmelse af CO2-emissionerne fra denne type køretøjer, jf. bilag XII, afsnit 5, i Kommissionens forordning (EF) nr. 692/2008 (2), bør Kommissionen beregne de specifikke emissionsmål for fabrikanter af basiskøretøjet under anvendelse af massen af køretøjet i køreklar stand, jf. artikel 3, stk. 1, litra g), i forordning (EU) nr. 510/2011, og bør anvende de specifikke CO2-emissioner for basiskøretøjet i overensstemmelse med samme forordnings artikel 4, andet afsnit.

(5) 2013-dataene for alle medlemsstater (undtagen Kroatien) blev indsendt til Kommissionen inden den 28. februar 2014 i overensstemmelse med artikel 8, stk. 2, i forordning (EU) nr. 510/2011. Hvor Kommissionens verificering af dataene viste, at der manglede bestemte data, eller de tydeligvis var ukorrekte, kontaktede Kommissionen de pågældende medlemsstater, og med disse medlemsstaters godkendelse blev dataene rettet eller kompletteret. Hvor det ikke var muligt at nå til enighed med en medlemsstat, blev den pågældende medlemsstats foreløbige data ikke rettet.

(6) Det bør bemærkes, at en række medlemsstater ikke har kunnet skelne mellem færdigopbyggede og trinvis færdigopbyggede lette erhvervskøretøjer i deres nuværende overvågningssystemer. Som følge heraf bør 2013-dataene for lette erhvervskøretøjer anses for ufuldstændige for så vidt angår overvågningen af køretøjer, som typegodkendes i en trinvis procedure. For at løse dette problem bør overvågningssystemerne, både på EU-niveau og medlemsstatsniveau, tilpasses med virkning fra den 1. januar 2015.

(7) Den 21. maj 2014 offentliggjorde Kommissionen i henhold til artikel 8, stk. 4, i forordning (EU) nr. 510/2011 de foreløbige data for lette erhvervskøretøjer og underrettede 58 fabrikanter om de foreløbige beregninger af deres gennemsnitlige specifikke CO2-emissioner i 2013 og deres specifikke emissionsmål. Fabrikanterne blev bedt om at verificere dataene og underrette Kommissionen om eventuelle fejl inden tre måneder efter modtagelsen af underretningen i overensstemmelse med samme forordnings artikel 8, stk. 5, første afsnit. 25 fabrikanter indgav fejlunderretninger.

(8) For de 33 fabrikanter, der ikke indgav underretninger om fejl i datasættene, bør de foreløbige data og foreløbige beregninger af de gennemsnitlige specifikke CO2-emissioner og specifikke emissionsmål bekræftes uden korrektioner.

(9) Kommissionen har kontrolleret de korrektioner, som fabrikanterne har givet underretning om, og de respektive begrundelser herfor, og datasættene er i givet fald korrigeret.

(10) I tilfælde af registreringer med manglende eller forkerte identifikationsparametre, f.eks. type, variant, udgave eller typegodkendelsesnummer, bør der tages hensyn til, at fabrikanterne ikke kan verificere eller korrigere disse registreringer. Som følge heraf er det hensigtsmæssigt at anvende en fejlmargin på CO2-emissioner og masseværdier i de pågældende registreringer.

(11) Fejlmarginen bør beregnes som forskellen mellem afstandene til det specifikke emissionsmål udtrykt som de gennemsnitlige emissioner fratrukket de specifikke emissionsmål beregnet med og uden de registreringer, der ikke kan verificeres af fabrikanterne. Uanset om forskellen er positiv eller negativ, bør fejlmarginer altid forbedre afstanden til fabrikantens specifikke emissionsmål.

(12) De gennemsnitlige specifikke CO2-emissioner fra nye lette erhvervskøretøjer registreret i 2013, de specifikke emissionsmål og forskellene mellem disse to værdier bør bekræftes eller ændres i overensstemmelse hermed —

VEDTAGET DENNE AFGØRELSE:

Artikel 1

Værdierne vedrørende fabrikanternes præstationer som bekræftet eller ændret for hver fabrikant af lette erhvervskøretøjer og for hver pool af fabrikanter af lette erhvervskøretøjer for kalenderåret 2013 i overensstemmelse med artikel 8, stk. 6, i forordning (EU) nr. 510/2011 er anført i bilaget til nærværende afgørelse.

De værdier, der er omhandlet i artikel 10, stk. 1, litra a)-e), i forordning (EU) nr. 510/2011 for hver fabrikant af lette erhvervskøretøjer og for hver pool af fabrikanter af lette erhvervskøretøjer for kalenderåret 2013, er også anført i bilaget til nærværende afgørelse med undtagelsen i artikel 2, stk. 4, i samme forordning for de pågældende fabrikanter.

Artikel 2

Denne afgørelse er rettet til følgende individuelle fabrikanter og pooler, der er dannet i overensstemmelse med artikel 7 i forordning (EU) nr. 510/2011:

1) Alke S.r.l. Via Vigonovese 123 35127 Padova Italien

2) Audi AG Berliner Ring 2 38436 Wolfsburg Tyskland

3) Automobiles Citroën Route de Gizy 78943 Vélizy-Villacoublay Cedex Frankrig

4) Automobiles Peugeot Route de Gizy 78943 Vélizy-Villacoublay Cedex Frankrig

5) AVTOVAZ JSC Repræsenteret i Unionen ved: LADA France S.A.S. 13 route nationale 10 78310 Coignières Frankrig

6) Bayerische Motoren Werke AG Petuelring 130 80788 München Tyskland

7) BMW M GmbH Petuelring 130 80788 München Tyskland

8) Chrysler Group LLC Repræsenteret i Unionen ved: Chrysler Management Austria GmbH Bundesstraße 83 8071 Dörfla bei Graz Østrig

9) Automobile Dacia S.A. 1 avenue du Golf 78288 Guyancourt Cedex Frankrig

10) Daimler AG Mercedesstr. 137/1 Zimmer 229 HPC F403 70327 Stuttgart Tyskland

11) Dongfeng Motor Corporation Repræsenteret i Unionen ved: Giotti Victoria Srl Via Pisana 11/a 50021 Barberino Val D' Elsa (Firenze) Italien

12) DR Motor Company S.p.A. S S 85, Venafrana km 37 500 86070 Macchia d'Isernia, Italien

13) Fiat Group Automobiles S.p.A. C.so Settembrini 40 Gate 8 Building 5 Room A8N 10135 Torino Italien

14) Ford Motor Company of Australia Ltd. Repræsenteret i Unionen ved: Ford-Werke GmbH Niehl Plant, building Imbert 479 Henry-Ford-Straße 1 50735 Köln Tyskland

15) Ford Motor Company Niehl Plant, building Imbert 479 Henry-Ford-Straße 1 50735 Köln Tyskland

16) Ford-Werke GmbH Niehl Plant, building Imbert 479 Henry-Ford-Straße 1 50735 Köln Tyskland

17) Fuji Heavy Industries Ltd. Repræsenteret i Unionen ved: Subaru Europe NV/SA Leuvensesteenweg 555 B/8 1930 Zaventem Belgien

18) Mitsubishi Fuso Truck &Bus Corporation Repræsenteret i Unionen ved: Daimler AG Mercedesstr. 137/1 Zimmer 229 HPC F403 70327 Stuttgart Tyskland

19) GM Korea Company Adam Opel AG Bahnhofsplatz 1, IPC 39-12 65423 Rüsselsheim Tyskland

20) GAC Gonow Auto Co., Ltd. Repræsenteret i Unionen ved: Gonow Europe S.r.l. Direzione Generale Via Aurelia 1250 00166 Roma Italien

21) Great Wall Motor Company Ltd. Repræsenteret i EU ved: International Motors Ltd. I.M. House South Drive Coleshill B46 1DF Det Forenede Kongerige

22) Hebei Zhongxing Automobile Co., Ltd. Repræsenteret i Unionen ved: URSUS SA Lublin ul. Frezerów 7 20-952 Lublin Polen

23) Honda of the UK Manufacturing Ltd. 470 London Road Slough Berkshire SL3 8QY Det Forenede Kongerige

24) Hyundai Motor Company Repræsenteret i Unionen ved: Hyundai Motor Europe GmbH Kaiserleipromenade 5 63067 Offenbach Tyskland

25) Hyundai Assan Otomotiv Sanayi Ve Ticaret A.S. Repræsenteret i Unionen ved: Hyundai Motor Europe GmbH Kaiserleipromenade 5 63067 Offenbach Tyskland

26) Hyundai Motor Manufacturing Czech S.r.o. Kaiserleipromenade 5 63067 Offenbach Tyskland

27) Hyundai Motor India Ltd. Repræsenteret i Unionen ved: Hyundai Motor Europe GmbH Kaiserleipromenade 5 63067 Offenbach Tyskland

28) Isuzu Motors Ltd. Repræsenteret i Unionen ved: Isuzu Motors Europe NV Bist 12 2630 Aartselaar Belgien

29) IVECO S.p.A. Via Puglia 35 10156 Torino Italien

30) Jaguar Land Rover Ltd. W 10/5 Abbey Road Whitley Coventry CV3 4LF Det Forenede Kongerige

31) KIA Motors Corporation Repræsenteret i Unionen ved: Kia Motors Europe GmbH Theodor-Heuss-Allee 11 60486 Frankfurt am Main Tyskland

32) KIA Motors Slovakia S.r.o. Theodor-Heuss-Allee 11 60486 Frankfurt am Main Tyskland

33) LADA Automobile GmbH Erlengrund 7-11 21614 Buxtehude Tyskland

34) LADA France S.A.S. 13 Route Nationale 10 78310 Coignières Frankrig

35) Magyar Suzuki Corporation Ltd. Suzuki International Europe GmbH Legal Department Suzuki-Allee 7 64625 Bensheim Tyskland

36) Mahindra & Mahindra Ltd. Repræsenteret i Unionen ved: Mahindra Europe S.r.l. Via Cancelliera 35 00040 Ariccia (Roma) Italien

37) Maruti Suzuki India Ltd. Repræsenteret i Unionen ved: Suzuki International Europe GmbH Legal Department Suzuki-Allee 7 64625 Bensheim Tyskland

38) Mazda Motor Corporation Repræsenteret i Unionen ved: Mazda Motor Europe GmbH European R&D Centre Hiroshimastr 1 61440 Oberursel (Taunus) Tyskland

39) Mia Electric S.A.S. 45 rue des Pierrières BP 60324 79143 Cerizay Cedex Frankrig

40) Mitsubishi Motors Corporation MMC Repræsenteret i Unionen ved: Mitsubishi Motors Europe B.V. MME Mitsubishi Avenue 21 6121 SG Born Nederlandene

41) Mitsubishi Motors Europe B.V. MME Mitsubishi Avenue 21 6121 SG Born Nederlandene

42) Mitsubishi Motors Thailand Co., Ltd. MMTh Repræsenteret i Unionen ved: Mitsubishi Motors Europe B.V. MME Mitsubishi Avenue 21 6121 SG Born Nederlandene

43) Nissan International SA Repræsenteret i Unionen ved: Renault Nissan Representation Office Av. des Arts 40 1040 Bruxelles Belgien

44) Adam Opel AG Bahnhofsplatz 1, IPC 39-12 65423 Rüsselsheim Tyskland

45) Piaggio & C S.p.A. Viale Rinaldo Piaggio 25 56025 Pontedera (PI) Italien

46) Dr.Ing h.c.F. Porsche AG Porscheplatz 1 70435 Stuttgart Tyskland

47) Quattro GmbH Berliner Ring 2 38436 Wolfsburg Tyskland

48) Renault S.A.S. 1 avenue du Golf 78288 Guyancourt Cedex Frankrig

49) Renault Trucks 99 route de Lyon TER L10 0 01 69802 Saint-Priest Cedex Frankrig

50) Seat SA Berliner Ring 2 38436 Wolfsburg Tyskland

51) Skoda Auto AS Berliner Ring 2 38436 Wolfsburg Tyskland

52) Ssangyong Motor Company Repræsenteret i Unionen ved: SsangYongEuropean Parts Center B.V. IABC 5253/5254 4814 RD Breda Nederlandene

53) Suzuki Motor Corporation Repræsenteret i Unionen ved: Suzuki International Europe GmbH Legal Department Suzuki-Allee 7 64625 Bensheim Tyskland

54) Tata Motors Ltd. Repræsenteret i Unionen ved: Tata Motors European Technical Centre Plc. Internal Automotive Research Centre University of Warwick Coventry CV4 7AL Det Forenede Kongerige

55) Toyota Motor Europe NV/SA Avenue du Bourget 60 1140 Bruxelles Belgien

56) Toyota Caetano Portugal S.A. Avenida Vasco de Gama 1410 4431-956 Vila Nova de Gaia Portugal

57) Volkswagen AG Berliner Ring 2 38436 Wolfsburg Tyskland

58) Volvo Car Corporation VAK building, Assar Gabrielssons väg 405 31 Göteborg Sverige

59) Pool for: Ford-Werke GmbH Niehl Plant, building Imbert 479 Henry-Ford-Straße 1 50735 Köln Tyskland

60) Pool for: Mitsubishi Motors Mitsubishi Avenue 21 6121 SG Born Nederlandene

Den offentliggøres i Den Europæiske Unions Tidende.

Udfærdiget i Bruxelles, den 30. oktober 2014. På Kommissionens vegne Connie HEDEGAARD Medlem af Kommissionen

(1) EUT L 145 af 31.5.2011, s. 1.

(2) Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).